**Richard Pipes** (født 11. juli 1923 i Cieszyn i Polen, død 17. mai 2018 i Cambridge i Massachusetts) var en amerikansk historiker og spesialist på Russlands historie, spesielt Sovjetunionens. Under den kalde krigen ledet han Team B, en gruppe som analyserte det sovjetiske militærets og den sovjetiske politiske ledelsens strategiske kapasiteter og mål.

Richard Pipes var sønn av Mark Pipes og Sophia (Haskelberg) Pipes. Han vokste opp i Warszawa og lærte først tysk og deretter polsk. Til å begynne med var han interessert i musikk og kunst. Pipes var også kjent som kunstsamler, blant annet hadde han flere tresnitt av Hiroshige. Tittelen på en av hans bøker heter *Russia's Itinerant Painters* (2011).

Familien klarte å flykte fra Warszawa en måned etter at byen hadde blitt okkupert av Nazi-Tyskland. Via Italia og Portugal reiste de til USA sommeren 1940. Han studerte på Muskingum College i Ohio og Cornell University. Han begynte å studere ved Harvard University i 1946 og fikk en doktorgrad i 1950. I 1958 ble han professor. Han gikk av med pensjon i 1996. Mellom 1968 og 1973 var han direktør av universitetets «Russian Research Center».

Pipes skrev flere bøker om russisk historie, blant annet *Russia under the Old Regime* (1974), *The Russian Revolution* (1990) og *Russia Under the Bolshevik Regime* (1994). Han er berømt[] for å hevde at grunnlaget for Sovjetunionen ble lagt allerede i storfyrstedømmet Moskva på 1400-tallet, en russisk variant av Sonderweg-teorien. Storfyrstedømmet Moskva var forskjellig fra alle andre europeiske stater ved at det ikke fantes noe begrep om privateiendom, og at alt ble ansett som storfyrstens eller tsarens eiendom. Etter Pipes' syn medførte dette at Russland alltid ville være en autokratisk stat. Dette synet ble kritisert av den russiske forfatteren Aleksandr Solzjenitsyn, som beskyldte Pipes for å skrive «den polske versjonen av russisk historie».[] Pipes beskyldte på sin side Solzjenitsyn for å være en antisemittisk russisk ultranasjonalist.[]

Pipes tilbrakte hele sin akademiske karriere ved Harvard University.

Pipes, som anså seg selv for å være en «konservativ anarkist» var i 1970-årene medlem av den nykonservative «Committee on the Present Danger» og direktør for østeuropeiske og sovjetiske anliggender i president Reagans National Security Council.

Han var far til Daniel Pipes.

Referanser
----------

1. ↑   Social Networks and Archival Context, SNAC Ark-ID w64b3xs4, besøkt 9. oktober 2017[Hentet fra Wikidata]
2. ↑   «Richard Pipes, Historian of Russia and Reagan Aide, Dies at 94», publisert i The New York Times, verkets språk engelsk, utgitt 17. mai 2018, besøkt 18. mai 2018[Hentet fra Wikidata]
3. ↑   «Nie żyje prof. Richard Pipes», verkets språk polsk, utgitt 17. mai 2018, besøkt 17. mai 2018[Hentet fra Wikidata]
4. ↑   OCLC-nummer 40272797[Hentet fra Wikidata]
5. ↑   Guggenheim Fellows database, Guggenheim fellows ID richard-pipes[Hentet fra Wikidata]
6. ↑   *Tsjekkias nasjonale autoritetsdatabase*, NKC-identifikator xx0023211, Wikidata Q13550863,
7. 1 2 3 4 5 6 7 8  «Richard Pipes, authority on Russia and Soviet Union, and a Reagan-era hardliner, dies at 94 - The Boston Globe». *BostonGlobe.com*. Besøkt 18. mai 2018.
8. 1 2 3  «Richard Pipes, Historian of Russia and Reagan Aide, Dies at 94». *The New York Times* **(engelsk)**. 17. mai 2018. ISSN 0362-4331. Besøkt 18. mai 2018.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** BNE
 |